b'\n_START_ARTICLE_\nGuy Sebastian\n_START_SECTION_\nBiografi\n_START_PARAGRAPH_\nGuy Sebastian er f\xc3\xb8dt den 26. oktober 1981 i Malaysia af en malaysisk far og en britisk mor. Familien flyttede til Melbourne, Australien, da han var seks \xc3\xa5r. Han slog igennem via talentprogrammet Australian Idol i 2003 og opn\xc3\xa5ede herefter stor popularitet b\xc3\xa5de i Australien og i Syd\xc3\xb8stasien.\n_START_SECTION_\nAustralian Idols 2003\n_START_PARAGRAPH_\nI maj 2003 havde han en succesfuld audition til Australian Idols, hvor han sang Stevie Wonders "Ribbon in the Sky". Han blev erkl\xc3\xa6ret vinder af konkurrencen den 19. november samme \xc3\xa5r, hvor han fik en pladekontrakt med BMG, der senere blev opk\xc3\xb8bt af Sony.\n_START_SECTION_\nEurovision 2015\n_START_PARAGRAPH_\nDen 4. marts 2015 meddelte den australske tv-station SBS, at Guy Sebastian var blevet udvalgt til at repr\xc3\xa6sentere Australien ved landets debut i Eurovision Song Contest. Han skal fremf\xc3\xb8re sangen "Tonight Again" ved finalen i Wien, hvilket blev offentliggjort den 16. marts 2015.'